
Skota lingvo 


La skota lingvo (skote: Scots, "skota", aŭ Lallans 
"malalt-tera") estas okcidenta ĝermana lingvo parolata 
en Skotlando kaj la norda parto de Irlando, kie ĝi 
nomiĝas ulster-skota. Oni ne konfuziĝu inter la skota 
lingvo kaj la skotgaela lingvo. La gaela apartenas al la 
kelta lingvofamilio, sed la skota (ofte iom mise nomita 
"skotangla") estas ĝermana lingvo. La plej parencaj 
lingvoj al la skota estas la angla kaj la frisa. Plie, 
multaj skotaj vortoj estas samdevenaj kiel norvegaj, 
ekzemple bairn, norvege: barn ("infano"); flit, 
norvege: flytte ("movi", "moviĝi"); thole, norvege: 
tale, ("toleri"), ktp. 

Historio kaj nuna stato 

La lingvo havas historion komenciĝantan en la 14-a 
jarcento. Same kiel la angla, ĝi estas ido de la 
anglosaksa lingvo. 

Specimeno 


Article 1 o' the Declaration o' the Richts o' Man: 
Aw the human beins are born free an' equals in 
dignity an' richts. They are endowed wi' reason 
an' conscience an' should act towards the others 
in a speireit o' breatherhood 

Vikipedio 


Antaŭ la unuiĝo de Skotlando kaj Anglio en 1707 oni ĝenerale konsideris la anglan kaj la skotan kiel 
apartajn lingvojn (HORSBROCH, 1999). Post la unuiĝo, la skota lingvo ĉesis esti uzata en edukado, kaj 
ankaŭ en la eklezio, pro la uzado de Biblio tradukita en la anglan (ne la skotan). Tamen, multaj literaturistoj, 
inter ili la fama nacia poeto Robert Burns, plu verkis poeziaĵojn kaj aliajn literaturaĵojn en la skota. 







Tamen, la nuna stato de la skota — ĝi tute ne uziĝas en la eduka 
sistemo kiel metodo de instruado, nek en la gazetaro, krom foje 
por montri supozitan malinteligentecon — kaŭzis al multaj 
supozi ke ĝi estas simple vulgara dialekto de la angla. 


Oni kalkulis ke la skotan lingvon parolas 1,5 milionoj da homoj 
en Skotlando (Eurolang, n.d.). Malgraŭ tio, ĝis lastatempe la 
lingvo ne havis oficialan staton en la Unuiĝinta Reĝlando. Post 
kiam la brita registaro konsentis al la Eŭropa ĉarto por regionaj 
aŭ minoritataj lingvoj, tiu registaro donis al la skota lingvo iom 
da rekono kaj protekto. 


Ekzemploj 


Kovrilo de libro de 
gramatiko de la 
skota lingvo. 


Gis nun, ne estas agnoskita normigita formo de la skota. En la 
parolado de skotoj konstatiĝas larĝa spektro de idiomaj 
variantoj, kiu varias de la angla de Anglio (sed kutime kun 
skota akĉento) - ĝis la tiel nomata kampara Broad Scots kaj la literatura Lallans. La 
lasta, kulturita kaj uzata de poetoj kaj verkisto, kaj plej malsimila al la angla, estas 
apenaŭ komprenata de la sudbritaj najbaroj. Pro tiu spektra karaktero de skota 
parolado, oni povas elekti formojn, kiuj pli kaj pli distancigas la lingvaĵon disde la 
normigita angla. Ekzemple, tradukante la titolon de la verko de VVilliam Auld, La 
infana raso oni povus nomi ĝin (laŭ la angla versio) "The Infant Race" - (aŭ pli 
skote) "The Bairnlie Race" - aŭ (uzante lokan dialektan formon de la artikolo) "E 
Bairnlie Race", aŭ (eĉ pli skotigante ĝin): "E Bairnlie Ilk", kiu estus tute 
nekomprenebla por homoj, kiuj nur parolas la normigitan anglan. 


Oni nuntempe parolas dialektojn de la 
skota lingvo en regionoj de Skotlando kaj 
Nord-lrlando. 



"Al muso" 


Unua strofo de fama poeziaĵo de Robert Burns, "To a mouse" (Al muso ): 

Wee, sleekit, cow'rin', tim'rous beastie, 

Oh, what a panic's in thy breastie! 

Thou need na start awa sae hasty, 

Wi' bickering brattle! 

I wad be laith to rin an chase thee, 

Wi' murd'ring pattlei 

(laŭlitera traduko: 

Malgranda, glima, kaŭranta, timplena besteto, 

Ho, kia teruro estas en via brusteto! 

Ci ne bezonas ekfuĝi tiom rapide, 

Per hasta trotado! 

Mi hontus kure ĉasi vin, 

Kun murdiga ŝovelo!) 

i.a., Burns 
troviĝas en 
subtenas.) 


(Notu, ke Burns skribis lian poezion per ortografio malsimila al la nunaj oftaj ortografioj - 
aldonis apostrofojn por montri literojn kiuj "mankas", tio estas, ne troviĝas en skota vorto sed ja 
samdevena angla vorto. Tiun praktikon - la "pardonpetan apostrofon" - oni ĝenerale ne nuntempe 











Patro Nia 


Our Faither in Heiven, hallovvt be thy name; 
thy Kingdom* come, thy vvill be dune 
on the yird, as in heiven. 

Gie us our breid for this incommin day; 
forgie us the vvrangs we hae wrocht 
as we hae forgfen the wrangs we hae dree'd; 
an sey-us-na sairlie, but sauf us frae the III Ane. 

(de la lastatempa traduko de la Nova testamento fare de William Lorimer, kaj per ties ortografio) 

■ Kingdom: La Skota Nacia Vortara Asocio kaj la Skota Lingva Asocio preferas la literaturan 
formon Kinrick. Plie, en kelkaj dialektoj, la difina artikolo estas ne the sed e, ee (orienta 
marbordo), aŭ da (ŝetlanda insularo). 

Lernolibro pri la skota (en la angla, sed kun apendico en Esperanto) estas The Scots Tongue obtenebla de la 
eldonejo Lulu [1] (http://www.lulu.com), kapvorto Scots. Ne multaj Esperantaj verkoj estis tradukitaj 
skoten. Eble la plej longa specimeno estas la skota versio ("The Bairnlie Race") de la ĉefverko de William 
Auld "La infana raso", legebla kaj elverŝebla ĉe la retpaĝoj de la Esperantlingva verkista asocio [2] (http://w 
ww.everk.it). 

Apartaj variantoj de la skota lingvo estas la tiel nomata Doric *, parolata en nordorientaj regionoj ĉirkaŭ 
Aberdeen; kaj la ŝetlanda dialekto, parolata sur la Ŝetlandaj Insuloj. La plimulto de la ŝetlanda vortaro estas 
simila al tiu de la ĉeflandaj dialektoj, sed estas sufiĉe multe da vortoj (kelkaj de antikva skandinava origino) 
uzataj nur en Ŝetlando. Unika estas la ŝetlanda difina artikolo da (komparu la skotan the, e, aŭ ee). Ankaŭ la 
verba strukturo kaj la prononco de la ŝetlanda estas iom malsimilaj al tiuj de la ĉeflandaj dialektoj. Jen 
kelkaj versoj el la poemaro Dokkins ("Rumeksoj") de la ŝetlanda poeto J.J. Haldane Burgess:- 

Dir ŭsliss deevils here an dere, 

Ipo Gŭd’s frŭtfil laand, 

At for da pŭr hae deil-a-care, 

Dey muv no fit or haand. 

Bit Laabir, feth I will conqueryit, 

In spite of aa, I view. 

Dir aristocracies is bit 
Da dokkin on da scroo. 

Laŭvorta traduko: 

Tiuj senutilaj diabloj, tie ĉi kaj tie, 
sur la fruktodona dia lando, 
kiuj tute ne zorgas pri la malriĉuloj, 
ili movas nek piedon nek manon. 
sed, vere, Laboro konkeros ankoraŭ. 




malgraŭ ĉio, mi opirtias. 

Tiuj nobeloj estas nur 
la rumeksoj sur la stako. 

■ Specimeno de la Doric: 

Mairch said tae Aperil, 

"Ah see three hogs upon a hill; 

An ifye'll len me days three, 

Ah'll fin a wey tae mak them dee." 

The first o them wis win an weet; 

The second o them wis sna an sleet;: 
The third o them wis sic a freeze, 

It froze the birds' nebs tae the trees. 

Fan the three days were past and gane, 
The three silly hogs cam hirplin hame. 

Eksteraj ligiloj 


■ Dictionar o the Scots leid (http://www.dsl.ac.uk) Skota vortaro. 

■ Pri la skota lingvo ĉe BBC Voices (http://www.bbc.co.uk/voices/multilingual/scots.shtml) 
Projekto de la BBC pri lingvoj kaj dialektoj de la Unuiĝinta Reĝlando (angle). 

